cyanic-selkie/wikianc huggingface dataset:
Ռիչարդ Հովհաննիսյան
Ծանոթագրություններ
Կատեգորիա:Ամերիկահայ պատմաբաններ Կատեգորիա:Ամերիկահայ ակադեմիկոսներ Կատեգորիա:ՀՀ ԳԱԱ արտասահմանյան անդամներ Կատեգորիա:Փիլիսոփայական գիտությունների դոկտորներ Կատեգորիա:Ամերիկահայ գրողներ Կատեգորիա:ՀՀ ԳԱԱ ակադեմիկոսներ Կատեգորիա:Ամերիկահայ հայագետներ
Արքայազնը նկուղից
Արքայազնը նկուղից, 2012 թվականի կորեական ռոմանտիկ կատակերգություն (20 սերիանոց դորամա), նկարահանել է ռեժիսոր Սին Յուն Սոպը։
Ստեղծման պատմություն
«Արքայազնը նկուղից» դորաման պատմություն է տղամարդու և կնոջ միջև հուզիչ սիրո մասին, և մահից հետո կյանքի, որը նվիրված է ռեժիսորի հանգուցյալ կնոջը։ Գլխավոր դերասանը՝ Պակ Յուչոնը, անցել է դորամայի նկարահանումներին իր հոր մահից մի քանի օր անց։ Հենց նկարահանումները սկսվել են մարտի 14-ին (դերասանի հոր մահվան օրը)։ Քանի որ սկզբնական մի քանի սերիաներում պետք չէր դերասանների ներկայությունը, նա ներկա չի եղել նկարահանման վայրում։
Սյուժե
Շուտով Չոսոն դարաշրջանի թագաժառանգ արքայազն Լի Գակը, իր կնոջ ողբերգական մահից հետո, փրկվելով իր երեք մարդկանց հետ վարձկանների հետապնդումից, հայտնվում են ժամանակակից Սեուլում։ Հայտնվելով Պակ Հա անունով աղջկա տան նկուղում, նա պետք է պարզի թագաժառանգ արքայադուստրի մահվան պատճառը և այն, թե ինչ կապ ունի այդ ամենի հետ Պակ Հան, ով, հավատալով ժամանակի մեջ ճամփորդության տղաների պատմությանը, ապաստան է տալիս նրանց։
Նորին Մեծությունը պետք է անցնի շատ փորձություններ, որպեսզի ավելի շատ բաներ հասկանա, և կրկին ծանոթանում է աղջկա հետ, ով 300 տարի առաջ եղել է նրա կինը։ Նույն պահին նրան սպասվում են մի շարք ծիծաղաշարժ արկածներ, հանդիպումներ... և սեր, որը կարող է դիմակաել ամեն ինչի։
Դերերում
Պակ Յուչ Հոն / 박유천 — Արքայազն Լի Գակ
Հան Ջի Մին / 한지민 — Պակ Հա
Լօ Թհե Սոն / 이태성 — Յոն Թհե Մու
Չոն Յու Մի / 정유미 — Հոն Սե Նա
Լի Մին Հո / 이민호 — Սոն Ման Պո
Չհվե ՈՒ Սիկ / 최우식 — Դո Չհի Սան
Չոն Սոկ Վոն / 정석원 — ՈՒ Յոն Սուլ
Reception
Չնայած Հարավային Կորեայի միջին վարկանիշին, հեռուստասերիալը հայտնի է եղել Չինաստանում և Ճապոնիայում։ Երկրպագուներ 35 տարբեր երկրնցերից, այցելել են նկարահանումներին ։
Մրցանակներ
2012 7th Seoul International Drama Awards
2012 5th Korea Drama Awards
2012 SBS Drama Awards
Արտաքին հղումներ
Կատեգորիա:Հարավկորեական հեռուստասերիալներ Կատեգորիա:2012 հեռուստասերիալներ Կատեգորիա:Հարավկորեական ֆենտեզի հեռուստասերիալներ Կատեգորիա:Հարավկորեական ռոմանտիկ կատակերգական հեռուստասերիալներ Կատեգորիա:Կորեերեն հեռուստասերիալներ
Ուզբեկերեն Վիքիպեդիա
Ստեղծվել է 2004 թվականի հունվարին։ Այդ ժամանակ էլ առաջացավ սկզբնական բաժնի էջը ։
Հանրություն
Ըստ alexa.com-ի վիճակագրության, Վիքիպեդիան զբաղեցնում է իններորդ տեղը Ուզբեկստանում հաճախելիության կայքերի շարքում՝ Գուգլ, ՅուԹյուբ, Յանդեքս, mail.ru, olx.uz, mover.uz, և kun.uz-ից հետո ։
Ուզբեկերեն Վիքիպեդիայում կա 8 ադմինիստրատոր (այսինքն շուրջ 0,06% իր ամբողջ մասնակիցների քանակով )։
Ուզբեկական այբուբենը հանդիսացավ լրացուցիչ պատճառ Ուզբեկերեն Վիքիպեդիայի զարգացման համար, քանի որ կայքը օգտագործում է լատինական այբուբենը։
Հոդվածների բովանդակությունը
2023 թվականի 1-ի դրությամբ Վիքիպեդիայի ուզբեկերեն բաժնում կա 11 ընտրյալ հոդվածներ (Tanlangan maqolalar) և 20 լավ հոդվածներ (Yaxshi maqolalar)։
Վիճակագրություն
Այսօր՝ 1 2023-ին Վիքիպեդիայի Ուզբեկերեն բաժինը ունի  NaN հոդվածs։ Գրանցված են  NaN մասնակիցs, նրանցից  կատարել են գոնե մեկ խմբագրում անցած 30 օրվա ընթացքում, իսկ  NaN մասնակիցs ունեն ադմինիստրատորի կարգավիճակ։ Ընդհանուր խմբագրումների թիվը հատում է -ը։
Արգելափակում
2011 թվականի վերջին ուզբեկերեն Վիքիպեդիան արգելափակում են։
Արտաքին հղումներ
Կատեգորիա:2006 ստեղծված կայքեր
Սպանություն Բոդոմ լճում
Սպանություն Բոդոմ լճում, սպանություն, որը տեղի է ունեցել 1960 թվականին Ֆինլանդիայում՝ Էսպո քաղաքի Բոդոմ լճի մոտ։
Սպանություն
1960 թվականի հունիսի 4-ին չորս անչափահաս արշավեց դեպի Բոդոմ լիճ։ Հունիսի 5-ի գիշերը անհայտ հանցագործը դանակով սպանեց երեքին, իսկ մեկին վիրավորեց։ Փրկված Նիլս Վիլհելմ Գուստավսոնը կատարվածից հետո ապրում էր սովորական կյանքով մինչև 2004 թվականը, երբ նրան մեղադրեցին իր ընկերների սպանության մեջ։ 2005 թվականի հոկտեմբերին դատարանը անմեղ ճանաչեց Գուստավսոնին ։
Սպանությունը անհանգստացրել էր ամբողջ ֆիննական հասարակությանը, իսկ սպանության սյուժեները հայտնի էին դառնում Ֆինլանդիայի զանգվածային լրատվական միջոցներում, իսկ հետագայում այս գործի հետ կապված ցանկացած տեղեկություն կամ վարկած մեծ ուշադրություն էր գրավում։ Էսպո քաղաքի «Children of Bodom» մելոդիկ-դեթ-մետալ խումբը (որը նախկինում կոչվել է IneartheD) իր անվանումը ստացել է այս պատմության հիման վրա, ինչպես նաև մի քանի երգ է նվիրել նրան։
Ջոն Ռոնալդ Ռուել Թոլքին
Ջոն Ռոնալդ Ռուել Թոլքին (John Ronald Reuel Tolkien, ), անգլիացի հանրահռչակ գրող և բանասեր, Օքսֆորդի համալսարանի պրոֆեսոր, որտեղ դասավանդել է անգլոսաքսոնական լեզու (1925-1945), այնուհետև՝ անգլերեն և գրականություն (1945-1959)։ Դավանանքով՝ կաթոլիկ։ 1972 թ մարտի 28-ին Թոլքինին շնորհվել է Բրիտանական կայսրության կոմանդորի կոչում։ Գրել է հիմնականում ֆենթեզի ժանրում։ Նրա ամենահայտնի ստեղծագործությունները «Հոբիթ, կամ գնալն ու գալը» վեպն է և «Մատանիների տիրակալը» եռագրությունն են։
Սպանություն Բոդոմ լճում
Սպանություն
Այս դեպքը, սկսած 1953 թվականից, Ֆինլանդիայում երրորդ ռեզոնանսային սպանությունն էր (Քյուլիքի Սաարիի գործի հետ միասին) ։
Ջոն Ռոնալդ Ռուել Թոլքին
«Մատանիների տիրակալը» երկրորդ համաշխարհային պատերազմից հետո անգլերենով գրված ամենահանրաճանաչ գրքերից մեկն է։ 1968 թվականին անգլախոս աշխարհում եռագրությունը կարդացել էր 50 միլիոնից ավելի մարդ։ Ներկայումս վեպը թարգմանվել է 40-ից ավելի լեզուներով։ 2003 թվականին բրիտանական BBC ինտերնետային և հեռուստառադիոընկերության հարցումների համաձայն 200 լավագույն գրքերի ցուցակում առաջին տեղը գրավեց «Մատանիների տիրակալը»։
Սպանություն Բոդոմ լճում
Վարկածներ
Գլխավոր կասկածյալներից մեկը երկար ժամանակ եղել է Կարլ Գուլստրյոմը` լճի մոտ գտնվող կրպակի տերը։ Նա հայտնի էր զբոսաշրջիկների հանդեպ ատելությամբ և թշնամական վերաբերմունքով։ Նա 1969 թվականին խեղդվել է Բոդոմ լճում (մինչ օրս հայտնի չէ՝ դա դժբախտ պատահար էր, թե ինքնասպանություն)։ Նրա որոշ հարևաններ պնդում են, որ մահվանից առաջ նա խոստովանել է իր հանցագործությունները։
Ջոն Ռոնալդ Ռուել Թոլքին
Թոլքինը ունի բազմաթիվ հետևորդներ։ Նրա ընկերն ու բարեկամն էր Քլայվ Ստեյփլզ Լյուիսը՝ «Նարնիայի քրոնիկների» հեղինակը, «ֆենթեզի» ժանրի հիմնադիրներից մեկը։ Նրա և Թոլքինի ստեղծագործությունները փոխադարձ ազդեցություն են ունեցել միմյանց վրա։ Ամբողջ աշխարհում բազմաթիվ հեղինակներ խոստովանում են Թոլքինի ազդեցությունը իրենց ստեղծագործության վրա։ Նրանցից կարելի է նշել Ջոան Ռոուլինգին՝ «Հարրի Փոթերի» հեղինակին և սանկտ-պետերբուրգցի գրող, Նիկ Պերումովին (Փիրումյան), որի վեպերում իրադարձությունները կատարվում են «Մատանիների տիրակալից» 300 տարի անց։
Սպանություն Բոդոմ լճում
Վարկածներ
2003 թվականին պրոֆեսոր Յորմա Պալոն հրատարակել է մի գիրք, որտեղ առաջ է քաշել իր վարկածը՝ կապված այս սպանությունների հետ։ 1960 թվականին Պալոն աշխատել է մոտակա հիվանդանոցում՝ որպես բժիշկ։ Սպանությունից քիչ ժամանակ հետո նա հիվանդանոցում մշակել է բարձրահասակ կասկածելի տղամարդու վնասվածքները։ Այդ տաղամարդը գերմանացի էր՝ Հանս Ասման անունով, և, իբրև եղել է Արևելյան Գերմանիայի գործակալ։ Պալոյի առաջ քաշած վարկածում ապացույցներն անբավարար էին և խճճված։ Ոստիկանությունը ժխտել է այս վարկածը և հայտնել, որ Ասմանն ուներ հզոր ալիբի։ 1997 թվականին՝ մահվանից առաջ, իբրև թե Ասմանը ֆիննացի լրագրողին խոստովանել է իր կատարած սպանությունը ։
Ջոն Ռոնալդ Ռուել Թոլքին
Թոլքինի ստեղծագործությունները ստացել են բազմաթիվ միջազգային մրցանակներ, դրանց հիման վրա նկարահանվել են ֆիլմեր, մուլտֆիլմեր, ստեղծվել են համակարգչային խաղեր, գրվել են պիեսներ, սիմֆոնիկ ստեղծագործություններ։ Թոլքինի անունով անվանվել է աստերոիդ, Միջերկրի աշխարհագրական անունների և հերոսների անուններով են կոչվել իրական աշխարհագրական օբյեկտներ և կենդանիներ։ Լույս են տեսնում ամսագրեր։ Գոյություն ունեն բազմաթիվ ինտերնետային կայքեր, որոնք ստեղծել են նրա երկրպագուները։ Գրականագիտության մեջ ստեղծվել է թոլքինագիտության ճյուղը։
Սպանություն Բոդոմ լճում
Կալանավորում
Սպանությունից գրեթե 44 տարի հետո՝ 2004 թվականի մարտին, ոստիկանությունը այս սպանության կասկածանքով կալանավորել է Նիլս Գուստավսոնին։ 2005 թվականի սկզբին ֆիննական հետաքննության դաշնային բյուրոն (Keskusrikospoliisi, KRP) հայտարարել է, որ Նիլսը կալանավորվել է արյան հետքերի նոր հետազոտություններից հետո։ Ըստ պաշտոնական հայտարարության՝ փրկված Նիլսը խանդում էր պատանիներից մեկին՝ Իրմելի Բյորքլունգին, որն իր նոր ընկերուհին էր։ Իրմելիի մարմնի վրա հայտնաբերվել են բազմաթիվ վնասվածքներ, որոնք պատճառվել էին նրա մահվանից հետո, ընդ որում, մյուս երկուսը սպանվել էին ավելի քիչ դաժանությամբ։ Գուստավսոնի վնասվածքները չնչին էին։
Ջոն Ռոնալդ Ռուել Թոլքին
Հայերեն լույս են տեսել «Հոբիթ»֊ը և «Մատանիների տիրակալի» առաջին մասը՝ «Պահապանները» անունով։ Ուկրաինայում 1998 թվականին «Մատանիների տիրակալի» մոտիվներով նկարահանվել է հեռուստասերիալ, որտեղ Գորլումի դերում խաղացել է հայտնի դերասան Ռաֆայել Քոթանջյանը, իսկ Ջեքսոնի ֆիլմերում նույն դերի համակարգչային կերպարի համար օգտագործվել է անգլիահայ դերասան Էնդի Սերքիսի շարժումներն ու ձայնը։
Սպանություն Բոդոմ լճում
Կալանավորում
Դատը սկսվել է 2005 թվականի օգոստոսի 4-ին։ Ամբաստանյալը մեղադրվել է եռակի սպանության մեջ։ Հիմնական փաստարկը հին փաստերի հետազոտությունն էր նոր տեխնոլոգիաներով, որն ավելի սաստկացրեց Գուստավսոնի մեղավորության կասկածները։ Պաշտպանությունը պնդում էր, որ սպանությունները կատարվել են մեկ կամ մի քանի կողմնակի անձանց կողմից, և Գուստավսոնին նույնպես վնասվածքներ են հասցրել, հետևաբար նման խեղումներով նա չէր կարողանա իրականացնել նման կեղտոտ գործ։ Հոկտեմբերի 7-ին Գուստավսոնն արդարացվել է ։
Ջոն Ռոնալդ Ռուել Թոլքին
Արտաքին հղումներ
Կատեգորիա:Անգլիացի արձակագիրներ Կատեգորիա:Լեզու ստեղծողներ Կատեգորիա:Անգլիացի բանաստեղծներ Կատեգորիա:Առաջին համաշխարհային պատերազմի մասնակիցներ Կատեգորիա:Օքսֆորդի համալսարանի շրջանավարտներ Կատեգորիա:20-րդ դարի բանաստեղծներ Կատեգորիա:20-րդ դարի վիպասաններ Կատեգորիա:20-րդ դարի թարգմանիչներ Կատեգորիա:20-րդ դարի պատմաբաններ Կատեգորիա:Պոլիգլոտներ Կատեգորիա:Անգլիացի լեզվաբաններ Կատեգորիա:Անգլիացի մանկագիրներ Կատեգորիա:Անգլիացի թարգմանիչներ Կատեգորիա:Գրաքննադատներ Կատեգորիա:20-րդ դարի անգլիացի վիպասաններ
Սպանություն Բոդոմ լճում
Արտաքին հղումներ
Կատեգորիա:Սպանություն Կատեգորիա:Չբացահայտված սպանություններ Կատեգորիա:Ֆինլանդիայի պատմություն Կատեգորիա:Չբացահայտված հանցագործություններ
BtoB (խումբ)
BtoB (Բի-թու-բի, ['biː.tuː.biː]?, հանգըլ՝ 비투비), հարավկորեական երաժշտական խումբ (բոյ բենդ), որը ստեղծվել է 2012 թվականին "Cube Entertainment"-ի կողմից։ Խումբը ունի է 7 անդամ ՝ Սո Ըն Կվան, Լի Մին Հյոկ, Լի Չան Սոբ, Լիմ Հյուն Սիկ, Փընիել, Ջոն Իլ Հուն, Յուկ Սոն Ջե ։
Խմբի անունը «Born to Beat» բառակապակցության հապավումն է, որը թարգմանաբար նշանակում է` "Ծնված մեղեդու համար"։ Խումբը ի սկզբանե ստեղծվել է "Cube DC" ընկերության հովանավորությամբ, որը հարավկորեական "Cube Entertainment"-ի ընկերության դուստր ընկերություն է։ Վերջինիս հովանավորության տակ էին նաև 4minute և BEAST խմբերը, ինչպես նաև երգչուհի G.NA-ը։ Խումբը մինչ դեբյուտ, արդեն իսկ իր վրա շատ մեծ ուշադրություն էր գրավել։
Խմբի դեբյուտը կայացել է 2012 թվականի մարտի 22-ին "M! Countdown" հեռուստահաղորդման ժամանակ, որտեղ նրանք կատարել են իրենց "Insane" և "Imagine" երգերը, հաջորդ օրը խմբը թողարկել է առաջին թվային սինգլը՝ "Insane" վերնագրով ։ Խմբի առաջին մինի-ալբոմը թողարկվել է 2012 թվականի ապրիլի 3-ին, առաջին լիամետրաժ ալբոմը՝ "Complete"  թողարկվել է 2015 թվականի հունիսին։ 2014 թվականի նոյեմբերի  ճապոնական "Kiss Entertainment" ընկերության հովանու ներքո խմբի կայացել է իր ճապոնական դեբյուտը "WOW" երգով։
Սկսած 2012 թվականից խումբը ստացել է մի շարք մրցանակներ այդ թվում «Տարվա երգիչ» 2015 թվականի "KBS Music Festival"-ի ժամանակ, «Լավագույն վոկալ խումբ» 30-րդ "Golden Disc Awards"-ի ժամանակ, և «Լավագույն բալլադ» մրցանակը 25-րդ "Seoul Music Awards" մրցանակաբաշխության ժամանակ ։
Մինչ դեբյուտ
Խումբը ձևավորվել է "Cube Entertainment"-ի կողմից։ Հայտնի է որ ի սկզբանե, Սո Ըն Կվան, Լի Մին հյուկը, Լիմ Հյու նսիկը, Ջոն Իլ Հուն և Լի Մինվուն են եղել առաջին մասնակիցները, ովքեր սպասում էին BtoB անվան տակ իրենց դեբյուտին։ Նրանք նկարահանվել են "JTBC" հեռուստաալիքի «Ես ապրում եմ Չաննամդոնում» սիթքոմում, որտեղ նրանք մարմնավորում են աշխատասեր տղաների խումբի, որոնք երազում են դեբյուտ ունենալու մասին և անում են ամենինչ իրենց երազանքին հասնելու համար։ Այնուամենայնիվ, Լի Մին Ուն սիթքոմում նկարահանվելուց հետո դուրս է եկել հաստատված անդամների ցուցակից, և նրա՝ "BtoB"-ում չլինելու փաստը տխրեցրեց  շատ երկրպագուների։ 2012 թ. Մարտի 23-ին "Cube Entertainment"- ը պարզաբանեց, որ Մինվոյի մոտ առողջութական խնդիրներ են առաջացել, ինչի արդյունքում նա չի կարողացել միանալ խմբին։ Հավելելով, որ նա չի լքի ընկերությունը և մնալ իրենց թրեյնին և առողջանալու դեպքում դեբյուտի հնարավորություն կստանա։ Հետագայում Մինվուն տեղափոխվում է Yedang Entertainment դառնալով C-Clown է խմբի անդամ ։
2012 թվական Դեբյուտ
Խմբի դեբյուտը տեղի է ունեցել մարտի 21-ին, նրանց առաջին ելույթը նաև հեռարձակվել է խմբի պաշտոնական Յութուբի ալիքով։ Նրանք կատարեցին իրենց ալբոմի գլխավոր երգը՝ "Insane" (비밀[ փիմիլ], Գաղտնիք), ինչպես նաև մի շարք այլ երգեր ։ Ապրիլի 3-ին BTOB-ին թողարկում է իրենց առաջին՝ "Born to Beat" մինի-ալբոմը որը կրում էր խմբի անվանումը։ Ալբոմի երգերից մեկի համահեղինակն էր հայտնի շվեդ կոմպոզիտոր Յորգեն Էլոֆսոնն էր ։ Մինի-ալբոմը ընդգրկում է խմբի երկու դեբյուտային երգերը՝ "Insane"-ը և "Imagine"-ը, իսկ խմբի անդամները մասնակցում էին ալբոմի երգերի բառերը ստեղծմանը ։ 2012 թվականի ապրիլին խումբը նկարահանվել է իրենց առաջին ռեալիթի շոուն՝ "Amazon"- ը, որը հեռարձակվել է "Mnet" հեռուստաակիքով ։
Մայիսի 3-ին խումբը թողարկեց թվային սինգլը՝ «Հայր» (아버지) և երաժշտական տեսահոլովակի հետ միասին ՝ մայիսը հանդիսանալով «Ընտանիքի ամիս» ։ Առաջին մինի-ալբոմի հատուկ ասիական տարբերակը թողարկվել է 23-ին, այն պարունակում էր սկզբնական տարբերակում ընդգրկված բոլոր երգերը, ինչպես նաև նոր «Հայր» և «Անդիմադրելի շուրթեր» (그 입술을 뺏었어, բառացի՝ Ես գողացա նրա շուրթերը) երգերը, վերջինս առաջին խումբը կատարել էր «Մենք ապրում ենք Չաննամդոնում» սիթքոմում ։ "Born to Beat" (հատուկ ասիական թողորկում) ալբոմի թողարկումով պաշտոնապես սկսվեցին ալբոմի ասյական առաջխաղացմանը ուղված միջոցառումները։ Ալբոմի առաջխաղացումը սկսվեց մայիսի 23-ին Սինգապուրում կայացած մամուլի ասուլիսով և երկրպագուների հետ հանդիպմամբ, որին ներկա էր 800 մարդ ։ Հաջորդ օրը խումբը ելույթ է ունեցել Քլարկ Քի պատմական գետափնյա նավահանգստում "Music Matters Live 2012" հիգօրյա գիշորային փառատոնին, որին մասնակցում էին 40 խումբ 18 երկրներից ։ Մեկ ամիս անց նրանք վերսկսեցին ասիական առաջխաղացումը այս անգամ Ինդոնեզիայում նրանք հարցազրույց տվեցին  "OneTV Asia" հեռուստաալիքին, ինչպես նաև հունիսի 21 առաջին անգամ ելույթ ունեցան  Ջակարտաում, ելույթին երկրպագուներից բացի ներկա էին նաև ԶԼՄ-ների ներկայացուցիչներ ։ Հուլիս 29-ին խումբը ելույթ է ունեցել Ճապոնիայում մասնակցելով  Տոկիո Դոում մարզադաշտում կայացած կայացած "K-Dream Live" համերգի, որին մասնակցում էին նաև 5 այլ քեյ փոփ խմբեր ։ Բացի դրանից օգոստոսի 1-ին խումբը մասնակցել է "Սոպորրո դոում" մարզադաշտում կայացած "K-Pop Nonstop Live 2012 In Sapporo" համերգին ։
Սեպտեմբերի 12-ին խումբը թողարկում է "Press Play" երկրորդ մինի-ալբոմը, որի գլխավոր երգ կոչվում էր "Wow" և գրվել էր մի շարք հայտնի երգերի հեղինակ Կիմ Դո Հունի կողմից ։ Սկսված հոկտեմբերի 18-ից խումբը առաջխաղացման շրջանակներում երաժշտական հաղորդումների ժամանակ կատարում է «Սիրահար պատանի» երգը (사랑밖에 난 몰라, բառացի՝ Ես սիրուց բացի ոչինչ չգիտեմ)։ Երգի տեսահովակը հրապարակվել է հոկտեմբերի 22-ին, այն կազմված էր խմբի տարվա ընթացում մասնակցած հաղորդումերի և միջացոռումերի հատվածներից  ։
«Սիրահար պատանի» երգի առաջխաղացման միջոցառումերի ավարից հետ խումբը նորից վերադարձավ արտերկյա գործունեությունը։ Դեկտեմբեր 1-ին խումբը մասնակցեց Սինգապուրում կայացած "Sundown Festival 2012" համերգին, որին հրավիրված էին մի շարք մենակատարներ և խմբեր Հարավային Կորեայից, Չինաստանից, Հոնկոնգից, Թայվանից և Ճապոնիայից ։ Դեկտեմբերի 11-ին խումբը իր ելույթով բացվում է Կուալա Լումպուրում կայացած "2012 Asia Super Showcase" համերգը ։ "BtoB"-ին դարձավ առաջին կորեական արտիստը, որը դեկտեմբերի 13-ին մասնակցեց "Thai Supermode" համերգին, որից հետո անցկացրեց մամուլի ասուլիս որին մասնակցում էին շուրջ 70 լրատվամիջոցներ ։
Ենթախումբ
2016 թվականի սեպտեմբերին "CUBE Entertainment"-ը հայտնել է խմբի առաջին ենթախմբի BtoB Blue-ի (비투비 블루) ստեղծման մասին, որը կազմված է խմբի վկալիստեր՝ Սո Ըն Կվանից, Լի Չան Սոբից, Լիմ Հյուն Սիկից և Յուկ Սոն Ջեից։ Սեպտեմբերի 19-ին թողարկվում է BtoB Blue-ի առաջին թվային սինգլը "Stand By Me" (곁에 서 있어줘, Կանգնիր իմ կողքին) :
Երկու տարի անց՝ 2018 թվականի օգոստոսի 2-ին, խումբը թողարկում է իր երկրորդ  "When It Rains" (비가 내리면, Երբ անձրևում է) թվային սինգլը, որի բառերը և երաժշտությունը գրվել է Հյուն Սիկի կողմից ։
Զորակոչ
2018 թվականի օգոստոսի 21-ին Սո Ըն Կվան զորակոչվել է բանակ ։ 2019 թվականի հունվարի 14-ին զորակոչվել է Լի Չան Սոբը, իսկ մոտ մեկ ամիս հետո՝ փետրվարի 7-ին բանակ է զորակորվել նաև Լի Մին Հյոկը, վերջինս ծառայում է ոստիկանական ուժերում  ։ 2020 թվականի ապրիլի 11 անդամներ Յուկ Սոն Ջեն և Լիմ Հյուն Սիկը նույնպես զորակոչվել են բանակ ։
Զորացրում
2020 թվականի ապրիլի 7-ին Սո Ըն Կվան ավարտել է իր պարտադիր զինվորական ծառայությունը ։
Ծանոթագրություններ
Կատեգորիա:Հարավկորեական երաժշտական խմբեր Կատեգորիա:Փոփ երաժիշտներ Կատեգորիա:2012 հիմնադրված երաժշտական խմբեր Կատեգորիա:Անավարտ հոդվածներ Կատեգորիա:Քեյ փոփ երաժշտական խմբեր
Անդրեա Ջեյմս
Անդրեա Ջեյմս (Andrea James, ), ամերիկացի կինեմատոգրաֆիստ և ԼԳԲՏ իրավունքների շարժման ակտիվիստ ։ Ջեյմսը մեծացել է Ինդիանա նահանգում։ Կրթություն է ստացել Ուաբաշ քոլեջում և Չիկագոյի համալսարանում։ Քոլեջից հետո Ջեյմսը տասը տարի աշխատել է Չիկագոյում։ 1996 թվականին ստեղծել է «Transsexual Road Map» կայքը, իսկ ավելի ուշ՝ «HairFacts» և «HairTell» կայքերը։ Ջեյմսը Boing Boing-ի համար գրել է The Advocate-ը, The Huffington Post-ը և The Atlantic-ը։ 2003 թվականին Ջեյմսը տեղափոխվել է Լոս Անջելես և հեղինակ ու դերասանուհի Կալպուրնիա Ադամսի հետ հիմնադրել է Deep Stealth Productions-ը։ Ամբողջովին տրասգենդերային մասնակիցներով նրանք մասնակցել են Եվա Էնսլերի «Վագինի մենախոսությունները» պիեսի առաջին բեմադրության ստեղծմանը։ 2005 թվականին հայտնվել է «Տրանսամերիկա» ֆիլմում և սովորեցրել է կինոաստղ Ֆելիսիտի Հաֆմանին ։ Աշխատել է ուրիշ տրանսգենդեր կանանց հետ, այդ թվում՝ Լին Քոնվեյի և Դեիրդե Մաքլոսկիի հետ, տրանսգենդեր մարդկանց ակադեմիական շահագործումը դադարեցնելու համար ։
Ջեյմսը գրել կամ համահեղիակել է մի քանի գրքեր, այդ թվում՝ Կալպուրնիա Ադամսի «Марк 947» ինքնակենսագրությունը, Վերոնիկա Ռենարի 2007 թվականի «Ֆոլոմոլո» ինքնակենսագրությունը, «Trans Bodies, Trans Selves» (2014) ինքնօգնության գիրքը և Վիլյամ Բելլայի «Suck Less» ինքնօգնության գրքի ծաղրանմանակումը   ։ Նա որպես «Նամակներ իմ քույրերին» (2014) անթոլոգիայի համախմբագիր համագործակցել է Դինա Թորնթոնի հետ   ։ «Vagina Warriors» ֆոտոալբոմի համար նկարահանվել է Իվ Էնսլերի և Ջոյս Թենիսոնի «World According to Wonder», Դուգլաս Օսթերհաուտի «Facial Feminization Surgery» և Թերի Սպար Նելսոնի «51 %․ կանայք և քաղաքականության ապագան» ֆիլմերում    ։
Ջեյմսը աշխատել է սոցիալական ցանցերի հետ, ինչպիսիք են Facebook-ը, բովանդակության մոդելների և հասարակական ստանդարտների վրա ։ 2016 թվականին Tinder-ի հետ աշխատել է գենդերային տարբերակների ներդրման ուղղությամբ  ։ 2014 թվականին Ալեք Մապայի հետ գլխավոր դերում բեմադրել է «Alec Mapa: Baby Daddy» կատակերգությունը։ 2016 թվականին մասնակցել է Intelligence Squared գենդերային ինքնության քննարկմանը, որը BBC World News-ի համար նկարահանվել է Սիդնեյում ։ Քեթի Կուրիկի հետ միասին եղել է 2017 թվականի «Գենդերային հեղափոխություն» վավերագրական ֆիլմի պրոդյուսերը։
Ծանոթագրություններ
Կատեգորիա:Հունվարի 16 ծնունդներ Կատեգորիա:1967 ծնունդներ Կատեգորիա:ԱՄՆ-ում ծնվածներ Կատեգորիա:Ամերիկացի կինոռեժիսորներ Կատեգորիա:21-րդ դարի կինոռեժիսորներ Կատեգորիա:Ամերիկացի սցենարիստներ Կատեգորիա:Ամերիկացի կինոպրոդյուսերներ Կատեգորիա:Ամերիկացի դերասանուհիներ Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ
Դոդոշներ
Դոդոշներ կամ իսկական դոդոշներ (Bufonidae), անպոչ երկկենցաղների ընտանիք, միակը, որի բոլոր ներկայացուցիչները կոչվում են դոդոշներ, թեև նրանց որոշ տեսակների կարելի է անվանել գորտեր (օրինակ՝ ատելոպներին)։ Ավելի բարձր տաքսոնոմիական մակարդակում «դոդոշներ» տերմինի կիրառումը չի սահմանափակվում միայն այս ընտանիքով, այլ օգտագործվում է նաև ուրիշ ընտանիքների պատկանող տեսակների վերաբերյալ (օրինակ՝ դայակ-դոդոշ, թամբակիր դոդոշ, գորտանման դոդոշ, քթավոր դոդոշ)։
Հայտնի է դոդոշների շուրջ 256, Հայաստանում՝ 1 տեսակ (կանաչ դոդոշ)։ Ջրային միջավայրին քիչ են կապված, մոտենում են միայն ձվադրման շրջանում։ Գրեթե բոլորն ունեն խոշոր հարականջային գեղձեր՝ պարոտիդներ և բնորոշվում են գորտնկիթների երիզավոր դասավորությամբ։
Արտաքին տեսք
Դոդոշների ընտանիքի արուներն ունեն յուրօրինակ նեոթենիկ օրգան՝ Բիդերի օրգան, որը ռուդիմենտար ձվարան է, զարգանում է շերեփուկների սերմնարանների առջևի ծայրին և կարող է պահպանվել բազմաթիվ հասուն երկկենցաղների մոտ ։ Որոշակի պայմաններում այդ օրգանը դառնում է ակտիվ ձվարան, և արուն, ըստ էության, վերածվում է էգի ։
Բազմացում
Տեսակներից շատերին հատուկ է արտաքին բեղմնավորումը, սակայն մի քանիսի մոտ բեղմնավորումը ներքին է (Noctophrynoides, Mertensophyne micranotis): Բազմացման եղանակները տարբեր են՝ ջրում գորտնկիթ դնելուց և լողալու ընդունակ շերեփուկները դուրս գալուց մինչև ձվակենդանածնություն և ուղղակի վերերկրյա զարգացում ։ Ընտանիքի ներկայացուցիչների մեծ մասը ձվադրում են կանգնած կամ հոսող ջրամբարներում։ Pelophryne տեսակի ֆիլիպինյան դոդոշները ձվերը դնում են բույսերի տերևանութներում՝ մի քանի մետր բարձրության վրա։ Որոշ տեսակների շերեփուկների մոտ, որոնք ապրում են արագահոս գետակներում (Ansonia, Atelopus), զարգանում են փորային կամ որովայնային ծծիչներ, որոնց օգնությամբ նրանք ամրանում են ստորջրյա առարկաներին։
Տարածվածություն
Դոդոշները տարածված են ամենուր, բացառությամբ Արկտիկայից, Անտարկտիկայից, Գրենլանդիայից, Մադագասկարից, Նոր Զելանդիայից և Խաղաղ օվկիանոսի բազմաթիվ կղզիներից ։ Ավստրալիայում և Գվինեայում բնակվում է Ամերիկայից ներմուծված ագա դոդոշը ։
Դոդոշները կարող են ապրել չորային պայմաններում, քանի որ, ի տարբերություն մյուս երկկենցաղների, նրանց մաշկը ավելի պակաս ջրաթափանց է և կարող է կորցնել մինչև 30 % խոնավություն, որն անվնաս է օրգանիզմի համար։ Ուստի դոդոշները կարող են բնակվել Միջին Ասիայի, Արաբական երկրների և նույնիսկ Աֆրիկայի Սահարայի անապատներում, որտեղ տարեկան միջին տեղումների քանակը 7 մմ-ից չի անցնում։
Ծանոթագրություններ
Կատեգորիա:Անպոչ երկկենցաղներ Կատեգորիա:Դոդոշներ
Բարբարա Սահակյան
Բարբառա Ժաքլին Սահակյան (Barbara Jacquelyn Sahakian, ), Բրիտանական ակադեմիայի անդամ, Բժշկական գիտությունների ակադեմիայի անդամ (Մեծ Բրիտանիա), Կլինիկական նյարդահոգեբանության, հոգեբուժության դեպարտամենտի և բժշկական հետազոտությունների խորհրդի (MRC), Քեմբրիջի համալսարանի Wellcome Trust ինստիտուտի վարքագծային և կլինիկական նյարդաբանության ինստիտուտի պրոֆեսոր, Ադդենբրուկի հիվանդանոցի պատվավոր կլինիկական հոգեբան, Քեմբրիջ ։ Միջազգային համբավ ունի կոգնիտիվ հոգեֆարմակոլոգիայի, նեյրոէթիկայի, նյարդահոգեբանության, նյարդահոգեբուժության և նեյրոակնադիտության բնագավառներում, Քեմբրիջի Քլեր Հոլ քոլեջի գիտաշխատող , Նեյրոէթիկայի միջազգային միության (INS) նախագահ, համարվում է միության հիմնադիր անդամ ։ Հոգեֆարմակոլոգիայի բրիտանական ասոցիացիայի (BAP) նախկին նախագահ (2012-2014 ):
Կրթություն
Սահակյանը Քեմբրիջի համալսարանի հոգեբանության ֆակուլտետում պաշտպանել է թեկնածուական ատենախոսություն հոգեֆարմակոլոգիայի գծով ։ Դրանից հետո Սահակյանը ստացել է կլինիկական հոգեբանության դիպլոմ և դարձել դիպլոմավորված հոգեբան ։
Կարիերա
Սահակյանն առավելապես հայտնի է դեղաբանական թերապիաների, Ալցհեյմերի հիվանդության վաղ հայտնաբերման, ճանաչողության և դեպրեսիայի և նեյրոէթիկայի միջոցով ճանաչողական գործունեության բարելավմանն ուղղված իր աշխատանքներով։ Սահակյանի հետազոտությունը նպատակ ունի հասկանալ կոգնիտիվ, էմոցիոնալ և վարքային դիսֆունկցիայի նյարդային հիմքերը՝ ավելի արդյունավետ դեղաբանական և հոգեբանական բուժում մշակելու համար։ Նրա լաբորատորիան կենտրոնացած է նյարդահոգեբուժական խանգարումների վաղ հայտնաբերման, դիֆերենցիալ ախտորոշման և հայեցակարգային ուսումնասիրությունների վավերացման վրա՝ օգտագործելով ճանաչողական բարելավման դեղեր և ճանաչողական ուսուցում ։
Սահակյանն իր հետազոտության մեջ օգտագործում է այնպիսի մեթոդներ, ինչպիսիք են հոգեֆարմակոլոգիական, նյարդահոգեբանական և նեյրոդիտարկման հետազոտությունները։ Նրա խմբի հետազոտական հիմնական ոլորտներն են՝ Ալցհեյմերի հիվանդությունը, ուշադրության պակասի և հիպերակտիվության համախտանիշը (ADHD), օբսեսիվ-կոմպուլսիվ խանգարումը (OCD), թմրամիջոցների չարաշահումը, դեպրեսիան և մանիակային համախտանիշը ։
2007 թվականին Սահակյանը մտահոգություն է հայտնել դեղերի էթիկական օգտագործման վերաբերյալ, որոնք նախատեսված են եղել օգնելու դեմենցիայով և Ալցհեյմերի հիվանդությամբ տառապողներին առողջ մարդկանց ճանաչողական գործառույթը բարելավելու համար ։ 2014 թվականի մայիսին Սահակյանը հոդված է հրապարակել առաջիկա տասնամյակում բարեկեցիկ հասարակության մեջ ուղեղի առողջության հասնելու մասին ։ Այդ հոդվածում նա ներառել է տարբեր ոլորտների փորձագետների ցանկ, ներառյալ նյարդաբանությունը, նորարարությունը և տեխնոլոգիան։ Սահակյանին խնդրել են գրել այդ հոդվածը Բրիտանական կառավարության գլխավոր գիտական խորհրդատու սըր Ջոն Բեդդինգթոնի համար ։
Սահակյանն այդ թեմաներով հրատարակել է ավելի քան 400 հոդված գիտական ամսագրերում, այդ թվում՝ բազմաթիվ հրապարակումներ Science, Nature , Nature Neuroscience , The Lancet և British Medical Journal հեղինակավոր գիտական և բժշկական ամսագրերում։ Համարվում է «Psychological Medicine» ամսագրի կրտսեր  խմբագիր ։ ISI Web of Science տվյալների բազան նրան շնորհել է 100-ի հավասար H-գործակից ։
Սահակյանը «Վատ ընթացքներ։ Ինչպես ճիշտ որոշում կայացնել և խելացի թմրանյութերի էթիկան» գրքի համահեղինակն է, որը հրատարակվել է Oxford University Press-ի կողմից 2013 թվականին ։ Նա նաև 2011 թվականին Oxford University Press-ի կողմից հրատարակված «Նեյրոէթիկայի գծով Օքսֆորդյան տեղեկատու» (The Oxford Handbook of Neuroethics)-ի համախմբագիրն է ։
Բացի BAP-ը և INS-ը նախագահելուց, Սահակյանը ընդգրկված է նաև Նյարդահոգեբանական դեղագործության միջազգային քոլեջի (CINP) խորհրդում և Նյարդահոգեբանական դեղագործության եվրոպական քոլեջի (ECNP) վերահսկիչ խորհրդում ։ Նաև Լոնդոնի կայսերական ինստիտուտի փոխկապակցված պրոֆեսոր է և Օքսֆորդի Ուեհիրոյի պրակտիկ էթիկայի կենտրոնի վաստակավոր անդամ ։ Նախկինում Սահակյանը եղել է MRC նյարդաբանության և հոգեկան առողջության խորհրդի անդամ (2006-2010) և Նյարդաբանության ընկերության կոմիտեի (SfN) անդամ ։ Բարբարա Սահակյանը Մեծ Բրիտանիայի թագավորական ինստիտուտի կողմից ճանաչվել է գիտության բնագավառի լավագույն կանանցից մեկը ։
Հայտնագործություններ
Սահակյանի ուսումնասիրությունների մեջ օգտագործվում են նյարդահոգեբանական թեստեր, ինչպիսիք են Քեմբրիջի նյարդահոգեբանական թեստերի ավտոմատ մարտկոցը (CANTAB), որը նա հայտնագործել է պրոֆեսոր Թրևոր Ռոբինսի հետ 1980-ականներին ։ CANTAB-ը ներկայումս օգտագործվում է աշխարհի ավելի քան 700 գիտահետազոտական ինստիտուտներում և վավերացվել է ավելի քան 1200 գրախոսվող հոդվածներով ։ Սահակյանը Քեմբրիջի համալսարանի Cambridge Cognition դուստր ձեռնարկության ավագ խորհրդատուն է։ Cambridge Cognition-ն այժմ խթանում է CANTAB-ը ։
CANTAB PAL սենսորային էկրանի թեստը, որը գնահատում է տեսողական հիշողությունը և նոր գիտելիքները, ստացել է ամենաբարձր համաշխարհային վարկանիշը՝ 4*՝ Research Excellence Framework-ի սանդղակով (REF) 2014 : Այս մրցանակից հետո CANTAB-ը և CANTAB PAL-ը ճանաչվեցին Բժշկական դպրոցների ազգային խորհրդի 2015 թվականի «Ազգերի առողջություն» հրապարակման մեջ, որտեղ CANTAB-ը կոչվեց Մեծ Բրիտանիայի տնտեսության խթանիչ ։
Քաղաքականությունը նյարդաբանության և հոգեկան առողջության բնագավառում
Սահակյանը ղեկավարում է միջազգային նեյրոգիտության և հոգեկան առողջության քաղաքականության բնագավառի բազմաթիվ կարևոր զեկույցներ, այդ թվում՝ Հոգեկան առողջության ազգային ինստիտուտի (NIMH) կողմից ֆինանսավորվող Հոգեկան առողջության համաշխարհային հիմնախնդիրների զեկույցը և 2008 թվականին Մտավոր կապիտալի և բարեկեցության վերաբերյալ Մեծ Բրիտանիայի կառավարության կանխատեսման նախագիծը ։ Վերջին նախագիծն ընդգծեց ուղեղի լավ առողջությունն ու բարեկեցությունը ողջ կյանքի ընթացքում և ընդգծեց այնպիսի կարևոր հասկացություններ, ինչպիսիք են ճանաչողական ռեզերվը և սթրեսին դիմադրողականությունը ։
Սահակյանը 2014 թվականին Շվեյցարիայի Դավոս քաղաքում տեղի ունեցած Համաշխարհային տնտեսական ֆորումում (ՀՏՖ) ելույթ է ունեցել նյարդաբանության և հոգեկան առողջության քաղաքականության վերաբերյալ։ Նա ուղեղի հետազոտությունների գծով ՀՏՖ-ի Գլոբալ օրակարգային խորհրդի անդամ է ։
Լուսաբանումը ԶԼՄ-ներում
Սահակյանը հաճախ հանրությանը ներգրավում էր գիտության մեջ՝ հանդես գալով այնպիսի ծրագրերում, ինչպիսիք են BBC Newsnight-ը, ինչպես նաև The Life Scientific-ը и և Today Program-ը BBC Radio 4-ում։ Նա մասնակցել է նաև բազմաթիվ թերթերի հարցազրույցների, ինչպիսիք են The Sunday Times-ը և Forbes Online-ը ։ 2012 թվականին Սահակյանն իր ներդրումն է ունեցել Wellcome Trust Superhuman ցուցահանդեսի կատալոգում և նկարահանվել տեսահոլովակում ։ 2014 թվականի մայիսին Սահակյանը մասնակցել է Reddit Ask Me Anything (AMA) ծրագրին՝ պատասխանելով հարցերի մի շարք թեմաների վերաբերյալ, ինչպիսիք են դեպրեսիան և ճանաչողական ազդեցությանը խթանող դեղերը ։ 2014 թվականի հուլիսին Սահակյանը ցրեց այն առասպելը, որ մարդիկ օգտագործում են իրենց ուղեղի միայն 10%-ը՝ կապված «Լյուսի» ֆիլմի սյուժեի հետ ։ 2015 թվականի մարտին նա պատմել է Լոնդոնի գիտության թանգարանում տեղի ունեցած «Դուք այժմ  բարելավվել եք» (You have been upgraded) միջոցառման մասին, որտեղ իր լաբորատորիայի անդամները ցուցադրեցին իրենց գիտելիքները ։ Նյարդաբանության, ուղեղի առողջության, ճանաչողական զարգացման և նյարդահոգեբուժական խանգարումների վերաբերյալ զեկուցումների համատեքստում նա հաճախ նշում էր ուղեղի առողջության և հիվանդությունների ճիշտ ախտորոշման կարևորությունը  ։
Մեծարանքներ և պարգևներ
Սահակյանը 2005 թվականին աշխատանքի է անցել Ուտրեխտի համալսարանի հոգեբանական դեղագործության ամբիոնում և 2009 թվականին առաջադրվել է Փենսիլվանիայի համալսարանի «Անվանի միջազգային գիտնական» մրցանակին ։ 2010 թվականին ստացել է Ծերունական հիվանդությունների և հոգեբուժական դեղագործության միջազգային քոլեջի (ICGP) ավագ հետազոտողի մրցանակ։ 2008 թվականին Սահակյանը Ալֆրեդ Դիքինի նորարարության վերաբերյալ դասախոսություն է կարդացել Ավստրալիայի Մելբուռն քաղաքում ։
2015 թվականին Սահակյանին շնորհվել է գիտությունների դոկտորի աստիճան Քեմբրիջի համալսարանից, որը համարվում է համալսարանի կողմից շնորհված բարձրագույն գիտական աստիճան ակնառու գիտական հետազոտությունների համար ։
2017 թվականի հուլիսին Սահակյանն ընտրվել է Բրիտանական ակադեմիայի (FBA) անդամ և Մեծ Բրիտանիայի հումանիտար և սոցիալական գիտությունների ազգային ակադեմիայի անդամ ]։
Միիկսե
Միիկսե (Miikse), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 34 մարդ։
Արտաքին հղումներ
Կատեգորիա:Էստոնիայի Վիրումաա նահանգի Մեռեմյաե շրջանի բնակավայրեր Կատեգորիա:Էստոնիայի գյուղեր
Մարջումակ
Մարջումակ, գյուղ Արևմտյան Հայաստանում, Խարբերդի վիլայեթի Չարսանջակի գավառակում ։
Բնակչություն
XIX դարի վերջին ուներ 9 տուն հայ բնակիչ։
Պատմամշակութային կառույցներ
Մարջումակն ուներ Ս. Հակոբ անունով եկեղեցի ։
Ծանոթագրություններ
Կատեգորիա:Արևմտյան Հայաստանի գյուղեր
Կաշտանովկա (գյուղ, Ռազդոլնոյեի շրջան)
Կաշտանովկա (Каштанівка, Qara Merkit), գյուղ Ուկրաինայի Ղրիմի Ինքնավար Հանրապետության Ռազդոլնոյեի շրջանում։ Բնակավայրը նախկինում նաև անվանվել է Կարա-Մերկիտ։
2001 թվականի տվյալներով Կաշտանովկա գյուղում բնակվում էր 99 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Ռազդոլնոյեի շրջանի բնակավայրեր Կատեգորիա:Ուկրաինայի գյուղեր
Աստերոիդների ցանկ (34201-34300)
Աստերոիդների ցանկ (34101-34200) * Աստերոիդների ցանկ * Աստերոիդների ցանկ (34301-34400)
Փսի (այլ կիրառումներ)
Փսի բառը կարող է ունենալ հետևյալ կիրառումները՝
Straight Between the Eyes
Straight Between the Eyes, Rainbow ռոք խմբի վեցերորդ ալբոմն է։ «Straight Between the Eyes» ալբոմը լույս է տեսել 1981 թվականին։ Այս ալբոմում կա 9 երգ։ Բոլոր 9 երգերը կատարել է Դուգի Ուայթը։ Այս ալբոմի ամենահայտնի երգն է՝ «Death Alley Driver»-ը։ Կան նաև այլ երգեր, որոնք նույնպես նմանատիպ հայտնություն են ձեռք բերել։
Արտաքին հղումներ
Կատեգորիա:Երաժշտական ալբոմներ
Այլ իրավունքներ
Այլ իրավունքներ, պետությունների սահմանադրություններում և միջազգային իրավական փաստաթղթերում չընդգրկված մարդու և քաղաքացու իրա­վունքներն ու ազատությունները այլ իրավունքներ չեն նշանակում երկրորդական իրավունքներ և պաշտպանվում են նույն կերպ ինչ և հիմնական իրավունքներրը. և նույնքան կարևոր են անհատի կենսագործունեության համար։ Մասնավորապես, ՀՀ Սահմանադրությունում նշվում է, որ «Սահմանադրությամբ ամրագրված իրավունքներն ու ազատությունները սպառիչ չեն և չեն կարող մեկնաբանվել որպես մարդու և քաղաքացու այլ հանրաճանաչ իրավունքների և ազատություների բացառում» ։
Գրականություն
Կատեգորիա:Սահմանադրական իրավունք Կատեգորիա:Քաղաքացիական իրավունք Կատեգորիա:Մարդու իրավունքներ
Եղյամ
Եղյամ, բյուրեղային սառցե բարակ շերտ։ Առաջանում է երկրի մակերևույթի և սառը առարկաների վրա, օդի ջրային գոլորշիների սուբլիմումի հետևանքով։
Եղյամի առաջացման համար առավել բարենպաստ են պարզ առանց քամի գիշերները և այն մարմինների անհարթ մակերեսները, որոնք ունեն ցածր ջերմափոխանակություն (օրինակ՝ փայտե նստարաներ, հող և այլն)։ Թույլ քամին, որ բերում է խոնավ օդի նորանոր զանգվածներ, նպաստում է եղյամի ձևավորմանը։ Թույլ ցրտերի պայմաններում եղյամի բյուրեղներն ունեն վեցանկյուն պրիզմայի, ուժեղ ցրտերի դեպքում՝ բութ ծայրերով ասեղների տեսք ։
Ծանոթագրություններ
Կատեգորիա:Օդերևութաբանություն Կատեգորիա:Սառույց
Էդուարդ Մնացականյան
Կենսագրություն
Առաջին միջազգային վարպետն է Հայաստանում։ Հայաստանի հնգակի չեմպիոն (1958, 1959, 1960, 1962, 1967)։ Եղել է Հայաստանի կանանց հավաքականի մարզիչ։
1962 թ. մասնակցել է ԽՍՀՄ 30-րդ առաջնության եզրափակիչ մրցաշարին։
Հայաստանի հավաքականի կազմում վեց անգամ մասնակցել է ԽՍՀՄ ժողովուրդների Սպարտակիադաներին (1959—1983)։ Երևանում կայացած միջազգային վեց մրցաշարերի մասնակից է (1965—1984), լավագույն արդյունքը ցույց է տվել 1980 թ.՝ 5-րդ տեղ։
Լավագույն արդյունքները միջազգային այլ մրցաշարերում.
ԽՍՀՄ հավաքականի կազմում երեք անգամ մասնակցել է ուսանողների աշխարհի առաջնություններին (1963, 1964, 1965) ։
Արտաքին հղումներ
Կատեգորիա:1938 ծնունդներ Կատեգորիա:Դեկտեմբերի 6 ծնունդներ Կատեգորիա:Երևան քաղաքում ծնվածներ Կատեգորիա:Հայ շախմատիստներ Կատեգորիա:Շախմատի միջազգային վարպետներ Կատեգորիա:Հայ միջազգային վարպետներ Կատեգորիա:2016 մահեր Կատեգորիա:Հունվարի 18 մահեր Կատեգորիա:Շախմատի Հայաստանի չեմպիոններ
Սրբաց
Սրբաց (Srbac, Србац / Srbac, Srbac), քաղաք Բոսնիա և Հերցեգովինայում։ Վարչականորեն գտնվում է Սերբական Հանրապետության Բանյա Լուկա շրջանում։ Համանուն համայնքի վարչկենտրոնը։
Բնակչություն
Ըստ 2013 թվականի մարդահամարի տվյալների՝ քաղաքի բնակչությունը կազմում է 3 005 մարդ ։
Համայնքի բնակչության էթնիկական կազմը՝
Ծանոթագրություններ
Կատեգորիա:Բոսնիա և Հերցեգովինայի քաղաքներ
Ալաբալուք
Բնակչություն
1890 թվականին ուներ 56 բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Հայկական սոցիոլոգիական ընկերակցություն
Հայկական Սոցիոլոգիական Ընկերակցություն (ՀՍԸ), գիտահասարակական կամավոր կազմակերպություն ՀՀ-ում։ Ստեղծվել է 1990 թ.-ին ԽՍՀՄ սոցիոլոգիական ասոցիացիայի հայկական բաժանմունքի (1984_90) հիման վրա։ Ղեկավար մարմինը ընդհանուր ժողովն է (հրավիրվում է տարին մեկ անգամ), որն ընտրում է նախագահ (Գ․Պողոսյան,1990 թ.-ից)-նախագահության (4 տարով)։ ՀՍԸ անդամ են նաև արտասահմանյան հայ գիտնականները։ ՀՍԸ 1992 թ.-ին անդամակցել է Միջազգային սոցիոլոգիական ասոցիացիային որպես լիիրավ ազգային անդամ։ Մասնակցել է 13-րդ համաշխարհային սոցիոլոգիական կոնգրեսին 1994 թ.-ին Գերմանիայում։ Նպատակն է Հայաստանում զարգացնել սոցիոլոգիան որպես գիտություն, աջակցել հայ մասնագետների պատրաստմանը արտասահմանում։ ՀՍԸ կոորդինացնում է սոցիոլոգիական ստորաբաժանումների և ծառայությունների գործունեությունը, կազմակերպում սեմինարներ, գիտական կոնֆերանսներ և այլն։ Ունի բաժանմունքներ Գյումրիյում և Արցախում։ 1996 թ.-ին ՀՍԸ գրանցվել է ՄԱԿ-ի կողմից ԺՆ-ում գումարված ԱՊՀ երկրներում փախստականների և միջազգային հարցերին նվիրված միջազգային համաժողովում՝ որպես ոչ պետական կազմակերպություն։
Կատեգորիա:Հայաստանի կազմակերպություններ
Սոկոլինո (գյուղ, Սիչովսկի շրջան)
Սոկոլինո (Соколино), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 213 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սիչովսկի շրջանի բնակավայրեր
Սուրբ Հռիփսիմե եկեղեցի (Մուժումբար)
Սուրբ Հռիփսիմե, հայ առաքելական եկեղեցի Իրանի Արևելյան Ադրբեջան նահանգի Մուժումբար գյուղում։ Պատկանում է Մեծի Տանն Կիլիկիո կաթողիկոսության Ատրպատականի հայոց թեմին։ Գտնվում է Թավրիզից 47 կմ դեպի հյուսիս-արևմուտք։ Գյուղը մինչև 1946 թվականը բնակեցված է եղել առավելապես հայերով ։
Պատմություն
Այստեղ փրկվել են հարյուրավոր հայեր՝ թուրք-պարսկական պատերազմից և շահ Աբբասի կազմակերպած բռնագաղթից հետո։ Իրանի մշակույթի նախարարությունը Սուրբ Հռիփիմե եկեղեցին և մերձակայքում գտնվող հնագույն Սուրբ Աներևույթ ժամատան ավերականերն ընդգրկել է պետության կողմից պահպանվող օբյեկտների ցանկում։ Ըստ ժամատան արձանագրութեան՝ այն կառուցվել է 1810 թվականին՝ թավրիզեցի ոսկերիչ Կարապետ Հայրապետեանի միջոցով։ Սուրբ Աներևույթից քիչ այն կողմ գտնվել են սուրբ Վարվառա կույսի մատուռը, սուրբ Երևման խաչ և սուրբ Հովհաննես ուխտատեղիները։
Այստեղ 2017 թվականին սուրբ Գայանե և Հռիփսիմե կույսերի տոնի առթիվ կայացել է առավոտյան ժամերգություն Իրանի հայկական համայնքի մասնակցությամբ ։
Ճարտարապետություն
Եկեղեցու կամարները սրբատաշ սև բազալտից են։ Պատերն ու ծածկը կառուցված են կոպիտ մշակված քարից։ Հորինվածքը եռանավ բազիլիկ կառույց է։ Մկրտության ավազանի տեղը և մոմավառության խորշերը կանգուն են։ Եկեղեցու արևմտյան պատին գրված է. «ՇԻՆԵՑԱՒ ՏՈՒՆՆ ….. ՌՃԽԷ-ին, ԵՍ ԻՍԱ ԽԱՆ ԳՐԵՑԻ, ՈՒՍՏԱ ՕԽԱՆ ՇԻՆԵՑ»
Սոնիճ
Սոնիճ, գորտնուկազգիների (հրանունկազգիներ) ընտանիքի միամյա խոտաբույսերի ցեղ։ Հայտնի է 24 (25), ՀՀ-ում՝ 6 տեսակ՝ սոնիճ դաշտային (N. arvensis), սոնիճ ցանովի (N. sativa), սոնիճ արևելյան (N. orentalis), սոնիճ սրապսակաթերթ (N. oxypetala) և այլն։ Տարածված է բոլոր մարզերի ստորին և միջին լեռնային գոտիներում։ Աճում է չոր, կավոտ լանջերին, թփուտներում, ճամփեզրերին, դաշտերում, աղբոտում ցանքերը։
Ցողունը ճյուղավորվող է, գեղձային մազիկներով ծածկված, բարձրությունը՝ 40-60 սմ։ Տերևները կրկնակի, եռակի փետրաբաժան են։ Ծաղիկները մեկական են, երկնագույն կամ դեղին։ Ծաղկում է մայիս-հունիսին։ Պտուղը բազմատերևապտուղ է կամ տուփիկ։ Որոշ տեսակներ դեղաբույսեր են և պարունակում են եթերայուղեր, գլիկոզիդներ, ճարպայուղեր, հեղուկ ալկալոիդներ։ Սննդարդյունաբերության մեջ սերմերն օգտագործում են որպես համեմունք։ Գեղազարդային և մեղրատու բույս է։
Նկարագրություն
30 սմ բարձրությամբ կրկնակի կամ եռակի փետրաձև գծային հատվածների մասնատված տերևներով, միամյա, մեղրատու, գեղազարդային ճյուղավոր խոտաբույս է։ Հնգանդամ կանոնավոր ծաղիկները աճում են ճյուղերի գագաթներին։ Բաժակաթերթիկները բաց երկնագույն են, երկարավուն, բութ գագաթով և եղունգով։ Նեկտարանոցների վերափոխված հինգ պսակաթերթիկները կարճ են բաժակաթերթիկներից։ Ունեն բազմաթիվ առէջներ։ Սև, կողավոր և կնճռոտ սերմերով բազմատերևիկ պտուղը կազմված է ամբողջ երկարությամբ միաձուլված տերևապտուղներից։
Տարածվածություն
Աճում է ցանքսերում, այգիներում և չոր աղբավայրերում։ Հազվադեպ հանդիպում է Արմավիրի, Վայոց ձորի մարզերում և Երևանում։ Երբեմն աճեցվում է որպես համեմունքային բույս ։
Նշանակություն
Բուժական նպատակներով օգտագործում են տերևներն ու սերմերը, որոնք պարունակում են գլիկոզիդ մելանթին, եռտերպենային սապոնիններ, ստերոիդներ, սիտոստերոլ, խոլեսթերին, կումարիններ, ալկալոիդ նիգելին, ճարպային և եթերային յուղ, լիպազա ֆերմենտ, օրգանական թթուներ, դաբաղանյութեր և այլն։ Տերևներում կուտակվում է ասկորբինաթթու։ Սերմերը օգտագործում են որպես միզամուղ, խորխաբեր, կաթնամուղ, ինչպես նաև լուծողական, ճիճվամուղ միջոց։ Սերմերից պատրաստում են թեյ, որն օգտագործում են փքվածության դեպքում, ստամոքսի և աղիքների գործունեությունը բարելավելու նպատակով։ Սոնիճի սերմերը և դրանցից ստացվող յուղն օգտագործվում են բազմաթիվ հիվանդությունների բուժման համար (դրանք ամրացնում են իմունիտետը) և օճառի ու օծանելիքի արտադրության մեջ ։
Արտաքին հղումներ
Կատեգորիա:Գորտնուկազգիներ Կատեգորիա:Բազմամյա բույսեր Կատեգորիա:Դեղաբույսեր Կատեգորիա:Ծածկասերմեր Կատեգորիա:Դեկորատիվ բույսեր Կատեգորիա:Բույսեր այբբենական կարգով Կատեգորիա:Ծաղկավոր բույսեր
Հայերը Նյու Յորքում
Հայերը Նյու Յորքում հաստատվել են 19-րդ դարից։ Առաջին հայը, որը Օսմանյան Թուրքիայից 1834 թվին ժամանել է Նյու Յորք, եղել է Խաչատուր Օսկանյանը։ Նա ընդունվել է ընդամենը երեք տարի առաջ բացված համալսարան, որն ավարտելուց հետո սկսել է աշխատել Նյու Յորք Հերալդ-Տրիբյուն թերթում։ Հետագայում դարձել է Նյու Յորքի մամուլի ակումբի նախագահը։ Նա առաջինն է ԱՄՆ-ում գիրք հրատարակել Օսմանյան Թուրքիայում հայերի վիճակի մասին։ Այսօրվա Ռիդրզ Դայջեստ ամսագրի նմանօրինակըՙ Putnams Monthly -ն, 1857 թվականին լույս տեսած «Սուլթանը և նրա ժողովուրդը» վեպը համարել է թուրքերի կյանքի և սովորությունների չափազանց ճշգրիտ և պատկերավոր նկարագրություն։ Համայնքում գործում է Հայ Առաքելական 7 եկեղեցի և 2 Ավետարանական եկեղեցի։ 19-րդ դարի 40-ականների սկզբներից Թուրքիայից Ամերիկա գաղթածների թիվն սկսում է աճել և դարավերջին հասնում է 70 հազարի, որի մեկ քառորդը հաստատվում է Նյու Յորքում։ Ներկայումս Նյու Յորք քաղաքի հայությունը շատ խոշոր է որտեղ բնակվում է 100.000 հայ։
ն Կատեգորիա:Նյու Յորք
Տայշիներ
Տայշիներ (Тайшинер), գյուղ Ռուսաստանի Ուդմուրթական հանրապետության Գրախովսկի շրջանի կազմում։
Բնակչությունը 1973 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Գրախովսկի շրջանի բնակավայրեր
Միիլա
Միիլա (Miila), գյուղ Էստոնիայի Լյաենե-Վիրումաա նահանգի Ռեգավեռե շրջանում։
2011 թվականի տվյալներով գյուղում բնակվում էր 46 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Ռեգավեռե շրջանի բնակավայրեր Կատեգորիա:Էստոնիայի գյուղեր
Գրանզե
Գրանզե (Gransee), կոմունա Գերմանիայում, Բրանդենբուրգի հողատարածքում։
Գտնվում է Վերին Հաֆել շրջանի կազմում։ Ենթարկվում է Գրանզե ունդ Գեմայնդենի կառավարությանը։ Բնակչությունը կազմում է 6,094 մարդ (ըստ 2009 թվականի դեկտեմբերի 31-ի)։ Տարածքը կազմում է 93,14 կմ²։ Պաշտոնական կոդ՝ 12 0 65 100։
Քաղաքը ստորաբաժանվում է 6 քաղաքային թաղամասերի։
Մեզեբերգ պալատը գտնվում է քաղաքի վարչական շրջանում։
Արտաքին հղումներ
Կատեգորիա:Գերմանիայի քաղաքներ
Կոմմունարնոե
Կոմմունարնոե (Комунарне, Kereyit), գյուղ Ուկրաինայի Ղրիմի Ինքնավար Հանրապետության Ռազդոլնոյեի շրջանում։ Բնակավայրը նախկինում նաև անվանվել է Կերեիտ։
2001 թվականի տվյալներով Կոմմունարնոե գյուղում բնակվում էր 118 մարդ։
(6309) Էլսշոտ
(6309) Էլսշոտ (Elsschot), աստերոիդ աստերոիդների հիմնական գոտում։ Հայտնաբերվել է 1990 թվականի մարտի 2-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 3,00456 ա. մ., առավելագույնը մոտենում է 2,8452 ա. մ. հեռավորության վրա և հեռանում 3,164 ա. մ. ։ Արեգակի շուրջ մեկ ամբողջական պտույտ է կատարում 1902,26 երկրային օրվա ընթացքում, իր ուղեծրով շարժվելով միջինում 0,189249 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,11° անկյուն։
Բաբկեն Բազունց
Բաբկեն Հարությունի Բազունց (1912, Խնձորեսկ -), հայ բժիշկ, Հայրենական մեծ պատերազմի մասնակից, ԽՄԿԿ անդամ (1942):
Կենսագրություն
Սկզբնական կրթությունն ստացել է հայրենի Խնձորեսկում։ 7-րդ դասարանն ավարտելուց հետո ընդունվել է Գորիսի մանկավարժական տեխնիկում և ավարտել 1933 թվականին։ Մեկ տարի շրջանի Խոտ գյուղում դպրոցի վարիչ էր։ 1935 թվականին մեկնում է զինվորական պարտադիր ծառայության։ 1936 թվականին զորացրվել է բանակից, հաջորդ տարի ընդունվել Երևանի բժշկական ինստիտուտ։ Այն ավարտել է 1941 թվականին նոյեմբերին։ Դեկտեմբերին զորակոչվել է և ծառայության ուղարկվում հայկական 408-րդ դիվիզիան։ Նշանակվել է 530-րդ հրետանային գնդի սանծառայության պետ։
Թոմաս Լաուրուշաս
Թոմաս Լաուրուշաս (Tomas Laurušas, ), լիտվացի շախմատիստ, միջազգային վարպետ (2013), գրոսմայստեր (2021)։
Կենսագրություն
Թոմաս Լաուրուշասը հաջողությունների է հասել շախմատի Եվրոպայի պատանեկան տարբեր առաջնություններում։ 2008 թվականին նա մինչև 14 տարիքային խմբում զբաղեցրել է երկրորդ տեղը, իսկ 2012 թվականին՝ երրորդը տեղը մինրև 16 տարիքային խմբում։ 2012 թվականին  Ստամբուլում տեղի ունեցած շախմատի համաշխարհային պատանեկան օլիմպիադայում հանդես է եկել Լիտվայի հավաքականի կազմում և առաջին խաղատախտակի վրա նվաճել է անհատական ​​արծաթե մեդալ ։ 2014 թվականին Տոմաս Լաուրուշասը նվաճել է Լիտվայի շախմատի առաջնության բրոնզե մեդալ, իսկ 2016 թվականին՝ ոսկե մեդալ   ։  2018 թվականին Լաուրուշասը հաղթող է ճանաչվել Լիեպայա Ռոկադա շախմատի փառատոնի  կայծակնային մրցաշարում։ 2021 թվականի օգոստոսին Ռիգայի Տեխնիկական համալսարանի «A» բաց մրցաշարում գրավել է երրորդ տեղը ։
Բաբկեն Բազունց
Կենսագրություն
Զորացրվել է 1946 թվականի մայիսին։ Աշխատանքի է անցել Երևանի ռենտգենաբանության և ուռուցքաբանության ինստիտուտում որպես վիրաբույժ։ Գործուղվել է Լենինգրադ, որտեղ երեք տարի օրդինատոր է աշխատել ու որակավորվել ուռուցքաբանության կլինիկայի վիրաբուժության բաժանմունքում։ 1949 թվականին նշանակվել է Գորիսի շրջանային հիվանդանոցի վարիչ և վիրաբույժ։ 1952-1967 թվականներին գլխավորել է այդ հիվանդանոցի վիրաբուժության բաժանմունքը։ 1968 թվականին նշանակվել է Երևանի հեմատոլոգիայի և արյան փոխներարկման գիտահետազոտական ինստիտուտի Գորիսի արյան փոխներարկման կայանի գլխավոր բժիշկ։
Թոմաս Լաուրուշաս
Կենսագրություն
Թոմաս Լաուրուշասը Լիտվայի հավաքականի կազմում խաղացել է շախմատի օլիմպիադաներում՝ 2014 թվականին Թրոմսյոում տեղի ունեցած 41-րդ շախմատային օլիմպիադայում հանդես է եկել երրորդ խաղատախտակի վրա (+6, -3, =1), 2016 թվականին Բաքվում տեղի ունեցած շախմատի 42-րդ օլիմպիադայում՝ երկրորդ խաղատախտակի վրա (+4, -1, =5)։
Բաբկեն Բազունց
Կենսագրություն
Երեք անգամ վիրավորվել է։
Թոմաս Լաուրուշաս
Կենսագրություն
2013 թվականին Վարշավայում տեղի ունեցած շախմատի Եվրոպայի 19-րդ առաջնությունում և 2015 թվականին Ռեյկյավիկում տեղի ունեցած  Եվրոպայի 20-րդ առաջնությաններում ներկայացրել է Լիտվան։
Բաբկեն Բազունց
Կենսագրություն
Պարգևատրվել է Հայրենական պատերազմի 2-րդ աստիճանի շքանշանով և ութ մեդալներով ։
Թոմաս Լաուրուշաս
Արտաքին հղումներ
Կատեգորիա:Շախմատի գրոսմայստերներ Կատեգորիա:Շախմատիստներ այբբենական կարգով Կատեգորիա:Շախմատային օլիմպիադաների մասնակիցներ
Բաբկեն Բազունց
Ծանոթագրություններ
Կատեգորիա:Հայ մայորներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:Հայ բժիշկներ Կատեգորիա:Երևանի պետական բժշկական համալսարանի շրջանավարտներ Կատեգորիա:ԽՄԿԿ անդամներ Կատեգորիա:Հայրենական պատերազմի 2-րդ աստիճանի շքանշանակիրներ
Ալաբաշլի
Ալաբաշլի, գյուղ Արևելյան Հայաստանում, Ելիզավետպոլի նահանգի Ելիզավետպոլի գավառում։ Ներկայումս գյուղը պատկանում է Ադրբեջանի Խանլարի շրջանին։ Գտնվում է Բաքու-Թբիլիսի երկաթուղու աջ կողմում։
1907 թ.-ին ուներ 898 ադրբեջանցի բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Արմեն Աթանյան
Արմեն Վլադիմիրի Աթանյան, հայ քանդակագործ, նկարիչ։
ՀՀ արվեստի վաստակավոր գործիչ Վլադիմիր Աթանյանի որդին է։
Կենսագրություն
1982 թվականին ավարտել է Երևանի գեղարվեստա-թատերական ինստիտուտը։ 1980-1988 թվականներին համահեղինակել է Հայաստանում «Մոսկվա» կինոթատրոնի, «Անի» և «Դվին» հյուրանոցների ինտերիերի և էքստերիերի գեղարվեստական ձևավորումները։ 1995 թվականից Աֆրիկայի նկարիչների ընկերակցության անդամ, 2000 թվականից՝ ՀՀ մշակույթի աջակցման և ռազմավարության հայկական կենտրոնի նախագահ ։
Ստեղծագործական ուղի
Հեղինակ է քանդակների, գեղանկարների, գեղարվեստական ձևավորումների։
Քանդակներ Գեղանկարներ՝
Ցուցահանդեսներ
1980-2006 թվականներին անընդմեջ մասնակցել է խմբակային ցուցահանդեսներին և ունեցել է անհատական ցուցահանդեսներ Սիրիայում, Հնդկաստանում, Ֆրանսիայում, Ռուսաստանում, Մեծ Բրիտանիայում, Հարավ-Աֆրիկյան Հանրապետությունում, Հունաստանում, Հայաստանում։
Սղինանետ
Սղինանետ, հարմարանք, որը ծառայում է սղինը (ջրի խորքում առաջացող փխրուն սպունգաձև սառույցի կուտակներ) կալելու և հիդրոտեխնիկական կառույցի միջով (վերին բիեֆից ու դեպի ստորինը) անցկացնելու համար։ Սովորաբար բաղկացած է լինում սղինաընդունիչից, որը կալում է ջրի վերին շերտը սղինի հետ միասին, և սղինաթողից։ Խորհրդային շրջանի մի շարք ՀԷԿ-երում կիրառվում էին Ս․ Դոսյոունսկու, Ռ․ Մալխասյանի կոնստրուկցիայի սղինանետերը։
Նորգեղ (Չարսանջակի գավառ)
Նորգեղ, գյուղ Արևմտյան Հայաստանում, Խարբերդի վիլայեթի Չարսանջակի գավառակում ։ Գտնվում էր Մեծկերտ գյուղաքաղաքից հարավ-արևմուտք, Փերի գետի հովտում, սարավանդի վրա։
Պատմություն
Բնակիչները տեղահանվել են 1915 թվականի Մեծ եղեռնի ժամանակ։
Բնակչություն
XX դարի սկզբին ուներ 20 տուն, իսկ 1909 թվականին՝ 40 տուն բնակիչ։
Պատմամշակութային կառույցներ
Նորգեղն ուներ Ս. Գևորգ անունով եկեղեցի։ Գյուղից արևելք գտնվում էր Ս. Նշան եկեղեցու ավերակները ։
Ծանոթագրություններ
Կատեգորիա:Արևմտյան Հայաստանի գյուղեր